ligkinderbediening.co.za » “Weet jy nie, weet jy nie, jy’s n tempel…Jy is n tempel van die Heilige Gees!”
cause-slider, Danville, Gauteng, Pretoria-Wes, Suid-Afrika
You are donating to : “Weet jy nie, weet jy nie, jy’s n tempel…Jy is n tempel van die Heilige Gees!”
So lui n bekende kinderliedjie wat dikwels tydens lofprysing by ons weeklike Bybelklubs uit volle bors opklink. Deel van ons visie toe LIG Kinderbediening (090-703-NPO) in 2018 die lig gesien het was om n “tempel” in die weste van Pretoria op te rig met n LIG wat altyd brandend gehou word – n “tempel” wat ondertussen in die fisiese gestalte van die LIGhawe Terapetiesentrum tot stand gekom het, maar ook reeds in die harte van groot getalle kinders (en vele tienders) beslag gekry het.
Tien jaar van genadige voorsiening stel ons in staat om met verwondering terug te kyk op n pad van groei: n Enkele Bybelklub het gegroei na 9 klubs op verskillende plekke met 350 kinders wat weekliks bywoon. Dan het bygekom: Twee Stokperdjiesentrums, n Ouerleidinggroep, Leerondersteuningsprogramme, Arbeidsterapie-groepe, Spelterapie, n Musieksentrum, Kunsopvoeding, Lofdanse, n Kuierklub vir tieners, op Saterdagaande, Berading en voorbiddingsessies, Dagbreek Volwasse Bediening, “Men Seeking God” Mannebediening en verskeie ad hoc-geleenthede wat almal huisvesting vind in die LIGhawe Terapiesentrum in Jan Ellisstraat, Danville.